4 Tegnologiese Landboutendense - Radium Engineering
Tuis / 4 tegnologiese landbou tendense regoor die wêreld om dop te hou
Tegnologiese vooruitgang word altyd vergesel deur innoverende idees en opwindende nuwe ontdekkings, en die landboubedryf is geen uitsondering nie. Boerderytegnologie bly aan die ontwikkel, soos mens in die ontwerp en vervaardiging van trekkers en toerusting kan sien. Moderne berekeningsmetodes stel boere in staat om hul oesopbrengs te monitor, te beheer en te vergroot.
Met so baie belowende moontlikhede, sien ons uit na ’n welvarende toekoms vir ons land se landbou. In die volgende artikel deel ons ’n keur van die landbou tendense om in 2016 en daarna dop te hou.
Geneties ontwerpte kos
Geneties ontwerpte kos staan jou dalk nie aan nie, maar die mensdom het hierdie tegnologiese vooruitgang broodnodig om te oorleef en floreer. In baie dele van die wêreld, veral in droogte-geteisterde gebiede, is daar ’n dringende behoefte aan metodes om gespesialiseerde sade te plant en te groei om ru, veranderlike klimate te weerstaan. Die hele wêreld sou ’n voedselkrisis in die gesig gestaar het as dit nie was vir ’n paar wetenskaplikes wat navorsing doen oor hoe om meer bestande gewasse te produseer nie. In teenstelling met geneties gewysigde voedsel, waarvan die DNA verander is op ’n manier wat nie natuurlik voorkom nie, word gene van ’n ander plant of dier in die geneties ontwerpte kos se DNA geplaas.